title: 13 matematických príbehov
description: book '13 matematických príbehov'
abstract: Máte radi matematiku a zároveň radi čítate? Potom ste tu správne a 13 matematických príbehov je kniha práve pre vás! Spolu so študentami sa ocitnete na „najhoršom lyžiarskom v dejinách“. Žiaci sú sklamaní, niektorí aj zdesení z toho, kde majú prežiť najbližší týždeň. Chata ešte pamätá časy ich rodičov a navyše tu nie je žiaden internet! Dvaja teenageri však objavia router v suteréne chaty. Získať heslo na wifi na horskej chate, kde nie je ani len signál, však pre účastníčky a účastníkov lyžiarskeho kurzu vôbec nie je jednoduché. No ani nemožné. Ponorte sa do tajuplných matematických príbehov, vyriešte úlohy a hlavolamy a získajte správne heslo na pripojenie do siete. Úlohy spracované do napínavých príbehov sú určené pre žiakov a žiačky 3. – 9. ročníka ZŠ a pre každého, kto má rád čísla či hlavolamy, bez rozdielu veku. Sú to malé literárne diela (rozprávky, sci-fi, poviedky), ktoré obsahujú niekoľko matematických úloh. Prekážkami pre hrdinov príbehu sú práve úlohy, ktoré sú súčasťou deja. Čitatelia sú motivovaní tieto úlohy vyriešiť. Matematické príbehy nájdu uplatnenie v každej fáze vyučovacieho procesu. Môžu slúžiť na motiváciu, precvičovanie a upevňovanie učiva, prípadne aj na preverovanie vedomostí či čítanie s porozumením. Publikácia je pokračovaním legendárnej knihy 16 matematických príbehov, ktorá vyšla v roku 1983. Niektoré príbehy sú prevzaté a upravené z pôvodnej knihy, ďalšie sú celkom nové. Posledný príbeh, ktorý bol vybratý z viacerých žiackych príbehov prihlásených do súťaže, nájdete na konci knižky. Čitateľom a čitateľkám prajeme veselú zábavu pri riešení úloh! Riešenia sú ku každému príbehu priložené formou malej brožúrky, ktorá tvorí prílohu knihy.
creator: Hejný, Milan
creator: Niepel, Ľudovít
creator: Dományová, Mária
creator: Högerová, Monika
creator: Kortišová, Alica
creator: Kuřík Sukniak, Anna
creator: Polomská, Tatiana
creator: Gregorová, Soňa
creator: Huu, Ema Bao Anh Le
creator: Horváthová, Lucia
creator: Lefflerová, Zuzana
creator: Slaminka, Viliam
publisher: Indícia, s.r.o., Bratislava
language: slo
relation: https://www.obalkyknih.cz/view
identifier: ISBN:9788082760098